CELEX: C2006/224/24
Language: hu
Date: 2006-09-16 00:00:00
Title: C-221/05. sz. ügy: A Bíróság (harmadik tanács) 2006. július 13-i ítélete (Supreme Court – Írország előzetes döntéshozatal iránti kérelme) – Sam Mc Cauley Chemists (Blackpool) Ltd, Mark Sadja kontra Pharmaceutical Society of Ireland, Minister for Health and Children, Ireland, Attorney General (85/433/EGK irányelv – Diplomák kölcsönös elismerése – Gyógyszerészek – Új közforgalmú gyógyszertárakban dolgozó gyógyszerészek diplomájának elismerése – A tagállamok mérlegelési jogkörének terjedelme)

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/13
            
         A Bíróság (harmadik tanács) 2006. július 13-i ítélete (Supreme Court – Írország előzetes döntéshozatal iránti kérelme) – Sam Mc Cauley Chemists (Blackpool) Ltd, Mark Sadja kontra Pharmaceutical Society of Ireland, Minister for Health and Children, Ireland, Attorney General
   (C-221/05. sz. ügy) (1)
   
   (85/433/EGK irányelv - Diplomák kölcsönös elismerése - Gyógyszerészek - Új közforgalmú gyógyszertárakban dolgozó gyógyszerészek diplomájának elismerése - A tagállamok mérlegelési jogkörének terjedelme)
   (2006/C 224/24)
   Az eljárás nyelve: angol
   A kérdést előterjesztő bíróság
   Supreme Court – Írország
   Az alapeljárás felei
   
      Felperesek: Sam Mc Cauley Chemists (Blackpool) Ltd, Mark Sadja
   
      Alperesek: Pharmaceutical Society of Ireland, Minister for Health and Children, Ireland, Attorney General
   Tárgy
   A gyógyszerész oklevelek, bizonyítványok és képesítés megszerzéséről szóló egyéb tanúsítványok kölcsönös elismeréséről és az egyes gyógyszerész tevékenységekre vonatkozóan a letelepedés szabadságának tényleges gyakorlását elősegítő intézkedésekről szóló, 1985. szeptember 16-i 85/433/EGK tanácsi irányelv (HL L 254., 1985.9.24., 37. o.; magyar nyelvű különkiadás 6. fejezet, 1. kötet, 132. o.) 2. cikke (1) és (2) bekezdésének értelmezése – A tagállamok mérlegelési jogkörének terjedelme az új közforgalmú gyógyszertárakban dolgozó gyógyszerészek okleveleinek elismerésével kapcsolatban
   Rendelkező rész
   A gyógyszerészoklevelek, -bizonyítványok és a képesítés megszerzéséről szóló egyéb tanúsítványok kölcsönös elismeréséről és az egyes gyógyszerész-tevékenységekre vonatkozóan a letelepedés szabadságának tényleges gyakorlását elősegítő intézkedésekről szóló, 1985. szeptember 16-i 85/433/EGK tanácsi irányelv 2. cikkét úgy kell értelmezni, hogy az a tagállam, amely csak az oklevelek elismerésének ezen irányelv által előírt legkisebb mértékét teljesíti, az irányelv által reá ruházott semmilyen mérlegelési jogkört nem gyakorol.
   
      (1)  HL C 182., 2005.7.23.